PMIndiaData/PMIndiaSum huggingface dataset:
প্রধানমন্ত্রী আবাস যোজনার সুফলভোগীদের সমবেত গৃহপ্রবেশ দেখলেন প্রধানমন্ত্রী; দরিদ্র ভালসাদের জুজোয়া গ্রামে অ্যাস্টোল জল সরবরাহ প্রকল্পের শিলান্যাস করলেন প্রধানমন্ত্রী

‘প্রধানমন্ত্রী আবাস যোজনা (গ্রামীণ)’-র সুফল গ্রহীতাদের সমবেতভাবে ই-গৃহপ্রবেশ-এর সুযোগ পাওয়ার সাক্ষী রইলেন প্রধানমন্ত্রী শ্রী নরেন্দ্র মোদী। গুজরাটের ভালসাদ জেলার জুজোয়া গ্রামে আজ (২৩শে আগস্ট, ২০১৮) এক বিশাল জনসমাবেশে উপস্থিত ছিলেন প্রধানমন্ত্রী। ঐ অনুষ্ঠানে রাজ্যের ২৬টি জেলার সুফল গ্রহীতাদের কাছে হস্তান্তরিত করা হয় যোজনার আওতায় নির্মিত বাসস্থানগুলি। কয়েকটি জেলার সুফল গ্রহীতারা অবশ্য এক ভিডিও সংযোগ ব্যবস্থায় এই ঘটনায় সামিল হওয়ার সুযোগ লাভ করলেন। সুফল গ্রহীতাদের সঙ্গে ভিডিও যোগাযোগের মাধ্যমে কথাও বলেন শ্রী নরেন্দ্র মোদী। এই অনুষ্ঠানে ‘দীনদয়াল উপাধ্যায় গ্রামীণ কৌশল বিকাশ যোজনা’; ‘মুখ্যমন্ত্রী গ্রামোদ্যয় যোজনা’ এবং ‘জাতীয় গ্রামীণ জীবিকা মিশন’ সহ কয়েকটি উন্নয়ন প্রকল্পের নির্বাচিত সুফল গ্রহীতাদের হাতে শংসাপত্র এবং নিয়োগপত্র তুলে দেন প্রধানমন্ত্রী। মহিলা ব্যাঙ্ক প্রতিনিধিদের মধ্যে তিনি বন্টন করেন নিয়োগপত্র ও মিনি-এটিএম। অ্যাস্টোল জল সরবরাহ প্রকল্পেরও এদিন শিলান্যাস করেন প্রধানমন্ত্রী। আসন্ন রাখীবন্ধন উৎসবের উপলক্ষটির কথা স্মরণ করিয়ে দিয়ে শ্রী মোদী বলেন যে এই উৎসবের একটি উপহার হিসেবে ১ লক্ষেরও বেশি মহিলার নামে একটি করে বাড়ির অধিকারদানের ঘটনায় তিনি বিশেষভাবে সন্তুষ্ট। কারণ, একটি বাসস্থানের সঙ্গে জড়িয়ে থাকে অনেক নতুন নতুন স্বপ্ন। আর, ঐ স্বপ্নের বাস্তবায়নে পরিবারগুলির মধ্যে সঞ্চারিত এক নতুন উৎসাহ-উদ্দীপনা। ই-গৃহপ্রবেশ-এর সময় যে বাড়িগুলির হস্তান্তর পর্ব সম্পন্ন হল, তা বেশ উন্নত গুণমানের বলেও মন্তব্য করেন প্রধানমন্ত্রী। এই কর্মসূচি রূপায়ণে কোন দালাল বা মধ্যসত্ত্বভোগী না থাকার কারণে এই ঘটনা সম্ভব হয়েছে বলে উল্লেখ করেন তিনি। আগামী ২০২২ সালের মধ্যে ‘সকলের জন্য বাসস্থান’ নিশ্চিত করে তোলার লক্ষ্যে কেন্দ্রীয় সরকারের চিন্তাভাবনার কথাও এদিন পুনরুচ্চারিত হয় প্রধানমন্ত্রীর কন্ঠে। শ্রী মোদী বলেন, রাজনৈতিক ক্ষেত্রের ব্যক্তিদের মধ্যে সৌখিন বাড়ি তৈরি করার একটি প্রবণতা দীর্ঘদিন ধরেই কাজ করে এসেছে। কিন্তু সেই দৃষ্টিভঙ্গির এখন পরিবর্তন ঘটেছে। দরিদ্র সাধারণ মানুষ এখন নিজেদের জন্য ঘর পাচ্ছেন। অ্যাস্টোল জল সরবরাহ প্রকল্পটিকে ‘প্রযুক্তির এক বিস্ময়’ বলে বর্ণনা করেন প্রধানমন্ত্রী। তিনি বলেন যে বিশুদ্ধ পানীয় জল হাজারো রকম রোগ-ব্যাধি থেকে মানুষকে দূরে সরিয়ে রাখে। নিজস্ব বাসস্থান, বিদ্যুৎ, নির্মল পানীয় জল এবং বিশুদ্ধ রান্নার জ্বালানির সুযোগ পৌঁছে দেওয়ার মাধ্যমে তাঁর সরকার কিভাবে দরিদ্র সাধারণ মানুষের জীবনে পরিবর্তন নিশ্চিত করতে আগ্রহী, সেকথাও প্রসঙ্গত তুলে ধরেন প্রধানমন্ত্রী।
অগ্রাধিকারপ্রাপ্ত সরকারি কর্মসূচি রূপায়ণে সাফল্যের জন্য আগামীকাল উৎকর্ষ পুরস্কার দেবেন প্রধানমন্ত্রী

চিহ্নিত এবং অগ্রাধিকারপ্রাপ্ত সরকারি কর্মসূচি ও উদ্ভাবন প্রচেষ্টার বাস্তবায়নে যে সমস্ত জেলা এবং কেন্দ্রীয় ও রাজ্য স্তরের প্রতিষ্ঠান বিশেষ সাফল্য দেখিয়েছে, আগামীকাল রাজধানীর বিজ্ঞান ভবনে তাদের জনপ্রশাসন সম্পর্কিত উৎকর্ষ পুরস্কার প্রদান করবেন প্রধানমন্ত্রী শ্রী নরেন্দ্র মোদী। মূলত প্রধানমন্ত্রী ফসল বিমা যোজনা, ডিজিটাল পদ্ধতিতে লেনদেনের প্রসার, প্রধানমন্ত্রী আবাস যোজনা (গ্রামীণ ও শহরাঞ্চল) এবং দীনদয়াল উপাধ্যায় গ্রামীণ কৌশল্যা যোজনার মতো অগ্রাধিকারপ্রাপ্ত কর্মসূচিগুলির রূপায়ণে সাফল্যের স্বীকৃতি স্বরূপ এই পুরস্কার দানের ব্যবস্থা চালু করা হয়েছে। এর সবকটি হ’ল জনকল্যাণমূলক কর্মসূচি। এছাড়াও, জেলা সহ কেন্দ্র ও রাজ্য পর্যায়ের সরকারি সংস্থা ও প্রতিষ্ঠানগুলিকে সফল উদ্ভাবন প্রচেষ্টার জন্য এর আওতায় পুরস্কৃত করা হয়। এ বছর চিহ্নিত চারটি অগ্রাধিকারপ্রাপ্ত কর্মসূচির জন্য ১১টি পুরস্কার দেওয়া হবে। এই উপলক্ষে ‘নতুন নতুন পন্থাপদ্ধতি’ নামে একটি বইও প্রকাশ করবেন শ্রী নরেন্দ্র মোদী। এছাড়াও, ‘উন্নয়নের জন্য আকাঙ্খা ও আগ্রহ : সম্ভাবনার হদিশ’ নামে আরেকটি বইও তিনি এদিন আনুষ্ঠানিকভাবে প্রকাশ করবেন।
শ্রী অটল বিহারী বাজপেয়ীর জন্মদিনে শুভেচ্ছা ও অভিনন্দন প্রধানমন্ত্রীর

শ্রী অটল বিহারী বাজপেয়ীর জন্মদিনে তাঁকে শুভেচ্ছা জানালেন প্রধানমন্ত্রীশ্রী নরেন্দ্র মোদী। তিনি তাঁর অভিনন্দন বার্তায় বলেছেন : “আমাদের প্রিয় অটলজির জন্মদিনে তাঁকে আমি অভিনন্দন জানাই। তাঁর নেতৃত্বেরবৈশিষ্টতা এবং দার্শনিক চিন্তাভাবনা ভারত’কে আরও বিকাশের পথে চালিত করেছে। শুধুতাই নয়, বিশ্বমঞ্চে তাতে আমাদের মর্যাদাও অনেক বৃদ্ধি পেয়েছে। আমি তাঁরসুস্বাস্থ্য কামনা করি”।
ভাইব্র্যান্ট গুজরাট শীর্ষ সম্মেলনের ফাঁকে উজবেকিস্তানের রাষ্ট্রপতি ও প্রধানমন্ত্রীর সাক্ষাৎ

ভাইব্র্যান্ট গুজরাট শীর্ষ সম্মেলনের ফাঁকে প্রধানমন্ত্রী শ্রী নরেন্দ্র মোদীর সঙ্গে এক দ্বিপাক্ষিক বৈঠকে মিলিত হলেন উজবেকিস্তানের রাষ্ট্রপতি শ্রী শাভকত মীরজাওয়েভ। এর আগে, রাষ্ট্রপতি মীরজাওয়েভের নেতৃত্বে এক বড় ও উচ্চ ক্ষমতাসম্পন্ন প্রতিনিধিদল গতকাল গান্ধীনগরে এসে পৌঁছন। গুজরাটের রাজ্যপাল শ্রী ও পি কোহলি তাঁদের স্বাগত জানান। দুই নেতার মধ্যে বৈঠকে প্রধানমন্ত্রী সেদেশের রাষ্ট্রপতি ও প্রতিনিধিদলকে গুজরাটে আসার জন্য উষ্ণ অভ্যর্থনা জানান। গত বছর ৩০ সেপ্টেম্বর থেকে পয়লা অক্টোবর পর্যন্ত উজবেকিস্তানের রাষ্ট্রপতির ভারত সফরের সময়ে দু’জনের মধ্যে বৈঠকের কথা উল্লেখ করে প্রধানমন্ত্রী, সেদেশের রাষ্ট্রপতির ভারত সফরের সময়ে গৃহীত বিভিন্ন সিদ্ধান্তের অগ্রগতি ও রূপায়ণে সন্তোষ প্রকাশ করেন। উজবেকিস্তানের আদিজান অঞ্চলের সঙ্গে গুজরাটের সহযোগিতা গড়ে তোলার লক্ষ্যে স্বাক্ষরিত সমঝোতাপত্রের কথা উল্লেখ করে প্রধানমন্ত্রী শ্রী মোদী আশা প্রকাশ করেন যে, রাষ্ট্রপতি মীরজাওয়েভের ঐ ভারত সফরের ফলে দু’দেশের পাশাপাশি, অঞ্চল-ভিত্তিক সম্পর্ক আরও মজবুত হবে। উজবেকিস্তানের সামারকন্দে গত ১২ ও ১৩ই জানুয়ারি বিদেশ মন্ত্রী পর্যায়ের প্রথম ভারত – মধ্য এশিয়া আলোচনা আয়োজনের বিষয়টিকে সমর্থন জানানোর জন্য প্রধানমন্ত্রী সেদেশের রাষ্ট্রপতিকে ধন্যবাদ দেন। এই আলোচনায় আফগানিস্তানে শান্তি ও উন্নতিতে সহযোগিতার ব্যাপারে একাধিক গুরুত্বপূর্ণ সিদ্ধান্ত নেওয়া হয়। ভাইব্র্যান্ট গুজরাট শীর্ষ সম্মেলনে অংশ নিতে আমন্ত্রণ জানানোর জন্য উজবেক রাষ্ট্রপতি, প্রধানমন্ত্রীকে ধন্যবাদ দেন। তিনি প্রধানমন্ত্রীকে জানান, উজবেকিস্তান বিনিয়োগ আকর্ষণের জন্য ভারতকে সর্বাধিক অগ্রাধিকার দিয়ে থাকে। উজবেকিস্তান তথ্য প্রযুক্তি, শিক্ষা, ওষুধ শিল্প, স্বাস্থ্য পরিচর্যা, কৃষি-বাণিজ্য এবং পর্যটন ক্ষেত্রে ভারতের সঙ্গে সহযোগিতা গড়ে তুলতে চায় বলেও সেদেশের রাষ্ট্রপতি বিশেষভাবে উল্লেখ করেন। বিদেশ মন্ত্রী পর্যায়ে প্রথম ভারত-মধ্য এশিয়া আলোচনা সফল হওয়ার জন্য সেদেশের রাষ্ট্রপতি প্রধানমন্ত্রীকে অভিনন্দন জানান। এই আলোচনায় মধ্য এশিয়া অঞ্চলের প্রতি ভারতের ইতিবাচক মনোভাব প্রকাশ পেয়েছে। সেই সঙ্গে, আফগানিস্তানে শান্তি প্রতিষ্ঠার লক্ষ্যে অংশগ্রহণকারী দেশগুলির যৌথ প্রচেষ্টাও সুস্পষ্টভাবে প্রতিফলিত হয়েছে। ভারতের ক্রমবর্ধমান শক্তি চাহিদা পূরণে দীর্ঘ মেয়াদী-ভিত্তিতে ইউরেনিয়াম সরবরাহের জন্য উজবেকিস্তানের নভৈ মিনারেলস্‌ অ্যান্ড মেটালার্জিক্যাল সংস্থা এবং ভারতের আনবিক শক্তি দপ্তরের মধ্যে চুক্তি স্বাক্ষর সম্পর্কিত নথিপত্র বিনিময় অনুষ্ঠানে দুই নেতাই উপস্থিত ছিলেন। উজবেকিস্তানে আবাসন ও সামাজিক পরিকাঠামোমূলক প্রকল্পগুলিতে ভারতের পক্ষ থেকে সহজ শর্তে ২০০ মিলিয়ন মার্কিন ডলার ঋণ সহায়তার ব্যাপারে ভারতের এক্সিম ব্যাঙ্ক এবং উজবেক সরকারের মধ্যে যে চুক্তি স্বাক্ষরিত হয়েছে, উভয় নেতাই তাঁকে স্বাগত জানান। প্রধানমন্ত্রী শ্রী মোদী উজবেক রাষ্ট্রপতি শ্রী মীরজাওয়েভের ভারত সফরের সময়ে এই ঋণ সহায়তাদানের কথা ঘোষণা করেছিলেন।
অ্যাকাউন্টিং-এর ক্ষেত্রে দক্ষতা ও পেশাদারিত্বের বিকাশে ভারত-আয়ারল্যান্ড চুক্তি : কর্মপরবর্তী অনুমোদন কেন্দ্রীয় মন্ত্রিসভার

অ্যাকাউন্টিং-এর ক্ষেত্রে জ্ঞানের প্রসার এবং পেশাদারিত্ব তথা মেধাশক্তির বিকাশের লক্ষ্যে ২০১০-এ স্বাক্ষরিত ভারত ও আয়ারল্যান্ডের মধ্যে একটি চুক্তিতে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ (১৮ই জুলাই, ২০১৮) ভারতের ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া (আইসিএআই) এবং আয়ারল্যান্ডের ইনস্টিটিউট অফ সার্টিফায়েড পাবলিক অ্যাকাউন্ট্যান্টস (সিপিএ)-এর মধ্যে এই চুক্তিটি স্বাক্ষরিত হয়েছিল। ভারত ও আয়ারল্যান্ডে অ্যাকাউন্টিং-এর ক্ষেত্রে পেশাদারিত্বের বিকাশে সংশ্লিষ্ট কর্মী ও সদস্যদের মধ্যে এক ইতিবাচক সম্পর্কের বাতাবরণ গড়ে তুলতে এই চুক্তিটি সাহায্য করবে বলে মনে করা হচ্ছে।
প্রধানমন্ত্রী আগামীকাল কৃষকদের সঙ্গে সরাসরি মত বিনিময় করবেন

প্রধানমন্ত্রী শ্রী নরেন্দ্র মোদী বুধবার সকাল ৯.৩০ মিনিটে ভিডিও কনফারেন্সের মাধ্যমে কৃষকদের সঙ্গে সরাসরি মত বিনিময় করবেন। এই মত বিনিময় অনুষ্ঠানে কৃষকদের কথা শোনার সরাসরি সুযোগ মিলবে। কৃষকদের উপার্জন দ্বিগুন বাড়ানোর বিষয় নিয়েও আলোচনা হবে। সারা দেশ জুড়ে এই মত বিনিময় অনুষ্ঠান কৃষি বিজ্ঞান কেন্দ্র, অভিন্ন পরিষেবা কেন্দ্র, দূরদর্শন, ডিডি কিষান ও আকাশবাণী থেকে সরাসরি সম্প্রচার করা হবে। ভিডিও প্রযুক্তির মাধ্যমে প্রায় দুই লক্ষ অভিন্ন পরিষেবাকেন্দ্র ও ৬০০টি কৃষিবিজ্ঞান কেন্দ্রকে সংযুক্ত করা হবে। ‘নরেন্দ্র মোদী অ্যাপ’-এর মাধ্যমেও সাধারণ মানুষ প্রধানমন্ত্রীর সঙ্গে মত বিনিময় করতে পারবেন। /…
সাফাই কর্মচারীদের জাতীয় কমিশনে একটি করে পদ উপাধ্যক্ষ এবং সদস্যের জন্য সৃষ্টির বিষয়টি অনুমোদন করল মন্ত্রিসভা

সাফাই কর্মচারীদের জাতীয় কমিশনে উপাধ্যক্ষ এবং সদস্যের একটি করে পদ সৃষ্টির বিষয়টির অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার বৈঠকে আজ এই সিদ্ধান্ত অনুমোদিত হবার ফলে, কমিশনের কাজকর্ম আরও জোরদার হবে এবং এই গোষ্ঠীর মানুষের কল্যাণ ও উন্নয়নে প্রয়োজনীয় পদক্ষেপ গ্রহণ করা সম্ভব হবে। প্রসঙ্গত, সাফাই কর্মচারী ও মাথায় করে ময়লা বহনকারীদের কল্যাণ, তাদের প্রাপ্ত সুযোগ-সুবিধা প্রদান এবং পুনর্বাসনের জন্য এই কমিশন কাজ করে থাকে। /
প্রধানমন্ত্রী বলেছেন সরকার পরিকাঠামোমূলক উন্নয়নে গুরুত্ব দিচ্ছে বেশি

প্রধানমন্ত্রী শ্রী নরেন্দ্র মোদী আজ কেরলের কোল্লামে জাতীয় সড়ক এনএইচ-৬৬-এর ওপর দুই লেনের ১৩ কিমির কোল্লাম বাইপাসটি জাতির উদ্দেশে উৎসর্গ করেন। এই উপলক্ষে এক অনুষ্ঠানে উপস্হিত ছিলেন কেরালার রাজ্যপাল বিচারপতি শ্রী পি সদাশিবম, কেরলের মুখ্যমন্ত্রী শ্রী পিনারাই বিজয়ন, কেন্দ্রীয় পর্যটন প্রতিমন্ত্রী শ্রী কে জে অলফোন্স এবং অন্যান্য গণ্যমান্য অতিথিরা। কোল্লামের আশারাম ময়দানে এক বিপুল জনসমাবেশে ভাষণ দিতে গিয়ে প্রধানমন্ত্রী বলেন, সরকার পরিকাঠামোমূলক উন্নয়নের ওপর গুরুত্ব দিচ্ছে। কোল্লাম বাইপাস সেটিরই একটি উদাহরণ। শ্রী মোদী ভাষণপ্রসঙ্গে আরও জানান ২০১৫-র জানুয়ারিতে প্রকল্পটি চূড়ান্ত অনুমোদন পায়। প্রধানমন্ত্রী বলেন, তাঁর সরকার সহজে জীবনযাপনের জন্য ‘সবকা সাথ, সবকা বিকাশ’-এ বিশ্বাসী। প্রকল্পটি সম্পূর্ণ করতে কেরল সরকারের অবদান এবং সহযোগিতার প্রশংসা করেন শ্রী মোদী। প্রসঙ্গত, আলাপুঝা থেকে তিরুবনন্তপুরম যাওয়ার সময় অনেকটাই কমে আসবে কোল্লাম বাইপাসটি নির্মাণের ফলে। কোল্লাম শহরের যানযটও অনেকটাই কমবে। কেরলের বিভিন্ন প্রকল্প সম্পর্কে বক্তব্য রাখতে গিয়ে শ্রী মোদী বলেন, ২০১৪-র মে থেকেই জাতীয় সড়কের প্রায় ৫০০ কিমি কেরলের আওতায় এসেছে। তিনি আরও বলেন, ভারতমালায় আওতায় মুম্বাই-কণ্যাকুমারী করিডর নির্মাণের জন্য একটি বিশদ প্রকল্প প্রতিবেদন প্রস্তুত করা হচ্ছে। প্রধানমন্ত্রী বলেন, সবগুলি প্রকল্পের কাজ সময়মতো শেষ করার জন্য সরকার প্রতিশ্রুতিবদ্ধ। তিনি বলেন, ১২ লক্ষ কোটি টাকা মূল্যের ২৫০-টিরও বেশি প্রকল্পের পর্যালোচনার কাজ ইতিমধ্যেই সম্পন্ন হয়েছে। সড়ক সংযোগের কাজের প্রসঙ্গে প্রধানমন্ত্রী বলেন, পূর্ববর্তী সরকারের তুলনায় এই সরকারের আমলে, জাতীয় সড়ক বা গ্রামীণ সড়ক নির্মাণে গতি দ্বিগুন করা গিয়েছে। ৯০ শতাংশেরও বেশি গ্রামীণ বাসস্হান এখন এ ধরনের সংযোগের আওতায় এসেছে। পূর্ববর্তী সরকার মাত্র ৫৬ শতাংশ আবাসনকে সংযুক্ত করতে পেরেছিল সড়কপথে। এই পরিপ্রেক্ষিতে শ্রী মোদী আশা করেছেন যে তাঁর সরকার শীঘ্রই ১০০ শতাংশ সড়ক সংযোগের লক্ষ্যমাত্রা পূরণ করতে পারবে। প্রসঙ্গত, আঞ্চলিক বিমান সংযোগ এবং রেল সম্প্রসারণের ফলে কর্মসম্প্রদানের সুযোগ সৃষ্টি হয়েছে বলে প্রধানমন্ত্রী উল্লেখ করেন। তিনি বলেন, যখন আমরা সড়ক ও সেতু নির্মাণ করি, তখন আমরা কেবল শহর ও গ্রামকেই সংযুক্ত করিনা আমরা আশা-আকাঙ্খার সঙ্গে সাফল্য, সুযোগ-সুবিধা এবং সুখানুভূতিকেও সংযুক্ত করি। আয়ুষ্মান ভারত প্রসঙ্গে শ্রী মোদী বলেন, এই প্রকল্পের আওতায় ৮ লক্ষ রোগী উপকৃত হয়েছেন। এই প্রকল্পে এখন পর্যন্ত সরকার ১১০০ কোটিরও বেশি টাকা মঞ্জুর করেছে। কেরল সরকারকে তিনি এই প্রকল্প রূপায়ণের কাজ ত্বরান্বিত করতে বলেন। শ্রী মোদী বলেন, কেরলের অর্থনৈতিক উন্নয়নে পর্যটনের বড় ভূমিকা রয়েছে এই রাজ্যের অর্থনৈতিক বিকাশে এটিই মূলধন। কেরলের পর্যটন সম্ভাবনাকে স্বীকৃতি দেওয়ার জন্য তাঁর সরকার এই রাজ্যের সাতটি প্রকল্প অনুমোদন করেছে ‘স্বদেশ দর্শন’ এবং ‘প্রসাদ’-এর আওতায়। এর জন্য ৫৫০ কোটি টাকা দেওয়া হবে। পর্যটন ক্ষেত্রের গুরুত্ব সম্পর্ক প্রধানমন্ত্রী বলেন, পর্যটন ক্ষেত্রে ২০১৬তে ১৪ শতাংশ বৃদ্ধি লক্ষ্য করা গেছে। ২০১৮-র ওয়ার্ল্ড ট্র্যাভেল অ্যান্ড ট্যুরিজম কাউন্সিলের প্রতিবেদনে ‘পাওয়ার রাঙ্কিং’-এর ক্ষেত্রে ভারত তৃতীয় স্হানে উঠে এসেছে। ভারতে ২০১৩-তে প্রায় ৭০ লক্ষ বিদেশী পর্যটন আসে। ২০১৭-তে তা বেড়ে দাঁড়ায় ১ কোটি। তিনি এও বলেন, ই-ভিসা চালু হওয়ায় ভারতীয় পর্যটন ক্ষেত্রে বিপুল পরিবর্তন এসেছে। এখন পর্যন্ত ১৬৬টি দেশের নাগরিকের জন্য ভারত ই-ভিসার ব্যবস্হা করতে পেরেছে। /
চীন সফরের আগে প্রধানমন্ত্রীর লিখিত বিবৃতি

দু’দিনের সফরে প্রধানমন্ত্রী শ্রী নরেন্দ্র মোদী চীনের উদ্দেশে রওনা দিয়েছেন। এই সফরের প্রাক্কালেনতুন দিল্লীতে প্রধানমন্ত্রী এক বিবৃতিতে জানিয়েছেন, ২৭ ও ২৮ এপ্রিল চীনের উহানে তিনি সেদেশের রাষ্ট্রপতি শ্রী জি জিংপিং-এর সঙ্গে ঘরোয়া বৈঠকে মিলিত হবেন। দ্বিপাক্ষিক এবং আন্তর্জাতিক বিভিন্ন গুরুত্বপূর্ণ বিষয়ে তাঁদের মধ্যে আলোচনা হবে। জাতীয় এবং আন্তর্জাতিক প্রেক্ষাপটে, নিজের নিজের দেশের উন্নয়নের দিকে লক্ষ্য রেখেই শ্রী মোদী ও শ্রী জিংপিং-এর মধ্যে নানা বিষয়ে আলোচনা হবে। কৌশলগত এবং দূরদর্শী দৃষ্টিভঙ্গী নিয়েই এই আলোচনা হবে বলে বিবৃতিতে জানানো হয়েছে।
ক্রিসমাস উপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর

ক্রিসমাস উপলক্ষে দেশবাসীকে অভিনন্দন জানিয়েছেন প্রধানমন্ত্রী শ্রীনরেন্দ্র মোদী। “সকলকেই শুভ ও আনন্দময় ক্রিসমাসের শুভেচ্ছা জানাই। ভগবান যীশুখ্রীস্টেরমহান শিক্ষাদর্শকে আমরা এই দিনে স্মরণ করি। উৎসবের এই মরশুমটি সমাজে সুখ ওসমৃদ্ধির বাতাবরণ গড়ে তুলুক এই প্রার্থনা জানাই” – এক বার্তায় বলেছেনপ্রধানমন্ত্রী।
গ্যাস বন্টন প্রকল্পের শিলান্যাস করলেন প্রধানমন্ত্রী শ্রী নরেন্দ্র মোদী

প্রধানমন্ত্রী নরেন্দ্র মোদী ভিডিও কনফারেন্সিং এর মাধ্যমে শহরে গ্যাস বন্টন প্রকল্পের নবম পর্যায়ের শিলান্যাস করেছেন। নতুন দিল্লির বিজ্ঞান ভবন থেকে তিনিশহরে গ্যাস বন্টন ব্যবস্থার দশম নিলাম প্রক্রিয়ারও সূচনা করেন। অনুষ্ঠানে প্রধানমন্ত্রী বলেন, নবম পর্যায়ে, ১২৯টি জেলার শহর এলাকায় গ্যাস বন্টন নেটওয়ার্ক চালু করা হয়েছে। দশম পর্বের নিলাম প্রক্রিয়ার শেষে ৪০০টি জেলা এই প্রকল্পের অন্তর্ভুক্ত হবে বলে তিনি জানান। এতে করে মোট জনসংখ্যার প্রায় ৭০ শতাংশ এই প্রকল্পের আওতাভুক্ত হবে। প্রধানমন্ত্রী বলেন, দেশ বর্তমানে গ্যাস ভিত্তিক অর্থনীতির দিকে ঝুঁকছে। কেন্দ্রীয় সরকার এই অর্থনীতির উন্নয়নে সব দিকে নজর দিচ্ছে বলে তিনি মন্তব্য করেন। দেশের গ্যাশ ক্ষেত্রের পরিকাঠামো উন্নয়নে সরকার গৃহীত বিভিন্ন পদক্ষেপের বিষয়ে উল্লেখ করেন তিনি। প্রধানমন্ত্রী বলেন, সরকার, এল এন জি টার্মিনালের সংখ্যা বাড়ানোর পাশাপাশি গ্যাসের গ্রিড ও গ্যাশের বন্টন ব্যবস্থা আরো কার্যকর করে তুলছে। পরিচ্ছন্ন শক্তি ক্ষেত্রে গ্যাস নির্ভর অর্থনীতির ভূমিকা বর্ণনা করে প্রধানমন্ত্রী বলেন, পরিচ্ছন্ন শক্তি ক্ষেত্রের বিষয়ে সামগ্রিক সমাধানে সি জি ডি গুরুত্বপূর্ণ ভূমিকা নেবে। কেন্দ্রীয় সরকার পরিচ্ছন্ন শক্তি ক্ষেত্রের বিস্তার লাভের জন্য কাজ করছে। এই প্রসংগে তিনি সরকার গৃহীত ইথানল ব্লেন্ডিং বায়ো গ্যাস কারখানার মত বিভিন্ন পদক্ষেপের কথা উল্লেখ করেন। প্রধানমন্ত্রী বলেন, গত চার বছরে দেশে ১২ কোটির বেশি এল পি কি সংযোগ দেওয়া হয়েছে। শহর এলাকায় গ্যাস নেটওয়ার্ক একটি নতুন বাস্তুতন্ত্র সৃষ্টি করেছে বলে তিনি উল্লেখ করেন। গ্যাস নির্ভর শিল্প গড়ে ওঠার পাশাপাশি যুব সম্প্রদায়ের জন্য কর্মসংস্থান সৃষ্টি হচ্ছে ও নাগরিকদের জীবনযাত্রার মান সহজ করা সম্ভব হচ্ছে। প্রধানমন্ত্রী বলেন, সরকার পরিচ্ছন্ন শক্তি ও গ্যাস ভিত্তিক অর্থনীতির লক্ষ্যে পূরণে কাজ করে চলেছে। এই লক্ষ্য শুধুমাত্র নিজের জন্য নয় সমগ্র মানব জাতি ও ভবিষ্যৎ প্রজন্মের জন্য অর্জন করতে হবে।
বিশ্ব জৈব জ্বালানি দিবস উপলক্ষে আগামীকাল একটি অনুষ্ঠানে উপস্থিত থাকবেন প্রধানমন্ত্রী

বিশ্ব জৈব জ্বালানি দিবস উপলক্ষে আগামীকাল (১০ আগস্ট, ২০১৮) নতুন দিল্লির বিজ্ঞান ভবনে একটি অনুষ্ঠানে উপস্থিত থাকবেন প্রধানমন্ত্রী শ্রী নরেন্দ্র মোদী। সেখানে তিনি কৃষক, বিজ্ঞানী, উদ্যোগপতি, ছাত্রছাত্রী, সরকারি আধিকারিক এবং বিধায়কদের একটি সমাবেশে ভাষণ দেবেন। প্রসঙ্গত, অশোধিত তেলের ওপর নির্ভর করার প্রবণতা অনেকটাই কমাতে পারে জৈব জ্বালানি ব্যবহার। পরিচ্ছন্ন পরিবেশ-সহায়ক এই জ্বালানি কৃষকদের অতিরিক্ত আয়েও সাহায্য করে। পাশাপাশি, গ্রামাঞ্চলে কর্মসংস্থান বাড়াতেও সাহায্য করে এই জ্বালানি। অতএব, বিভিন্ন সরকারি উদ্যোগের সঙ্গে জৈব জ্বালানির সংযোগ রয়েছে। তার মধ্যে অন্যতম হল স্বচ্ছ ভারত এবং কৃষকদের আয় বৃদ্ধি। কেন্দ্রীয় সরকার উদ্যোগ নেওয়ার ফলে পেট্রোলের সঙ্গে ইথানল মেশানোর প্রক্রিয়া ২০১৩-১৪-র লিটার প্রতি ৩৮ কোটি থেকে বেড়ে ২০১৭-১৮-তে লিটার প্রতি ১৪১ কোটি হয়েছে। এ বছর জুন মাসে সরকার জৈব জ্বালানি সংক্রান্ত জাতীয় নীতিটিও অনুমোদন করেছে। /…
বীরসা মুন্ডার জন্ম জয়ন্তীতে শ্রদ্ধা নিবেদন প্রধানমন্ত্রীর

ভগবান বীরসা মুন্ডার জন্ম জয়ন্তীতে শ্রদ্ধা নিবেদন করলেন প্রধানমন্ত্রী। একবার্তায় তিনি বলেছেন : “ভগবান বীরসা মুন্ডা জয়ন্তীতে আমি তাঁকে প্রণতি জানাই। তাঁর অদম্য সাহসিকতাআমাদের উদ্বুদ্ধ করে। ভগবান বীরসা মুন্ডার জীবনাদর্শে অনুপ্রাণিত হয়ে দেশের আদিবাসী সম্প্রদায়েরক্ষমতায়নের লক্ষ্যে আমরা কাজ করে যাচ্ছি। কারণ তাঁরা হলেন ভারতের গর্ব”।
গুজরাটে দুর্ঘটনায় প্রাণহানিতেপ্রধানমন্ত্রীর শোক জ্ঞাপন

প্রধানমন্ত্রীশ্রী নরেন্দ্র মোদী গুজরাটে দুর্ঘটনায় প্রাণহানিতে শোকপ্রকাশ করেছেন । প্রধানমন্ত্রীবলেছেন “ গুজরাটের রাংঘোলা-র কাছে দুর্ঘটনায়যাঁরা তাঁদের প্রিয়জনকে হারিয়েছেন, তাঁদের প্রতি জানাই সমবেদনা । এই দুর্ঘটনায় ছিল অত্যন্ত দুর্ভাগ্যজনক এবং ক্ষোভ উদ্রেককারি । আহতদের দ্রুত আরোগ্য কামনা করি । ”
বাণিজ্যিক কাজকর্মকে সহজতর করে তোলার লক্ষ্যে ভারতের অবস্থান এখন বেশ উচ্চে :  এই ঘটনাকে ‘ঐতিহাসিক’ বলেবর্ণনা করলেন প্রধানমন্ত্রী

বাণিজ্যিক কাজকর্মকে সহজতর করে তোলার ক্ষেত্রে বিশ্ব ব্যাঙ্কের ২০১৮’রপ্রতিবেদন অনুযায়ী ভারত ইতিমধ্যেই ৩০টি ধাপ ওপরে উঠে এসেছে। এই ঘটনাকে ‘ঐতিহাসিক’বলে বর্ণনা করেছেন প্রধানমন্ত্রী শ্রী নরেন্দ্র মোদী। এর আগে বাণিজ্যিক কাজকর্মসহজতর করে তোলা সম্পর্কিত বিশ্ব ব্যাঙ্কের প্রতিবেদনে ভারতের অবস্থান ছিল ১৩০-এ।কিন্তু ২০১৮’র প্রতিবেদন অনুযায়ী ভারত এখন ১০০তম স্থানে অবস্থান করছে। প্রধানমন্ত্রী তাঁর বেশ কয়েকটি ট্যুইট বার্তায় বলেছেন যে, ভারতের এখন বিশ্বর‍্যাঙ্কিং-এ ১০০ সূচকে অবস্থানের মূল কারণ হ’ল বিভিন্ন ক্ষেত্রে টিম ইন্ডিয়ার সার্বিকভাবেসংস্কার প্রচেষ্টা। তিনি তাঁর ঐ বার্তায় বলেছেন : “বাণিজ্যিক কাজকর্মকে সহজতর করে তোলার কাজে বিশ্ব র‍্যাঙ্কিং-এ ভারতেরএইভাবে অনেক ওপরে উঠে আসার কারণ হ’ল, বিভিন্ন ক্ষেত্রে সংস্কার প্রচেষ্টার ওপর টিমইন্ডিয়ার গুরুত্বদান। বাণিজ্যিক কাজকর্মকে সহজতর করে তোলার লক্ষ্যে যে পরিবেশ ও পরিস্থিতি বর্তমানেসৃষ্টি হয়েছে, তা দেশের শিল্পোদ্যোগ বিশেষত, ক্ষুদ্র ও মাঝারি শিল্প ক্ষেত্রেঐতিহাসিক সুযোগ-সুবিধার প্রসার ঘটিয়েছে। এরফলে, সমৃদ্ধিও ঘটে চলেছে দ্রুততারসঙ্গে। গত তিন বছর ধরে আমরা লক্ষ্য করে আসছি যে, বাণিজ্যিক কাজকর্মকে আরও সহজ করেতোলার লক্ষ্যে রাজ্যগুলির মধ্যে এক ইতিবাচক প্রতিযোগিতামুখিনতার মানসিকতা গড়েউঠেছে, যা নিঃসন্দেহে এক্ষেত্রে বিশেষ কাজ দিয়েছে। এর আগে কখনও ভারতে বাণিজ্যিক কাজকর্মকে এতটা সহজতর করে তোলার জন্য কোনওচেষ্টা করা হয়নি। যে সমস্ত অর্থনৈতিক সুযোগ-সুবিধার প্রসারের জন্য আমাদের দেশ এখনপ্রস্তুত, তার সুযোগ গ্রহণের জন্য ভারত স্বাগত জানায় বিশ্বের অন্যান্য দেশকে। ‘সংস্কার, সাফল্য এবং রূপান্তর’ – এই মন্ত্রকে অবলম্বন করে দেশের অর্থনৈতিকসমৃদ্ধি ও র‍্যাঙ্কিং-এর ক্ষেত্রে উন্নততর মর্যাদায় অধিষ্ঠিত হতে আমরা এখনসংকল্পবদ্ধ”।
মহাত্মা ফুলের জন্মজয়ন্তীতেশ্রদ্ধা নিবেদন প্রধানমন্ত্রীর

মহাত্মাফুলের জন্মবার্ষিকীতে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী । এক বার্তায়তিনি বলেছেন : “মহাত্মাফুলের জন্মজয়ন্তীতে শ্রদ্ধা জানাই। সমাজ সংস্কারের প্রতি তাঁর নেতৃত্ব ও অক্লান্তপ্রচেষ্টা প্রান্তিক মানুষদের বিশেষভাবে সাহায্য করেছে। মহিলাদেরঅবস্থার উন্নয়নে এবং তরুণ ও যুবকদের মধ্যে শিক্ষার প্রসারে তিনি তাঁর অঙ্গীকারেরক্ষেত্রে ছিলেন আপোষহীন । ”
প্রধানমন্ত্রী জাতীয় পুরস্কারপ্রাপ্ত শিক্ষকদের সঙ্গে আলাপচারিতায় মিলিত হয়েছেন

প্রধানমন্ত্রী শ্রী নরেন্দ্র মোদী আজ শিক্ষক দিবসের প্রাক্কালে, ২০১৭-র জাতীয় শিক্ষক পুরস্কারপ্রাপকদের সঙ্গে মিলিত হন। কেন্দ্রীয় মানবসম্পদ উন্নয়নমন্ত্রী শ্রী প্রকাশ জাভড়েকর-ও এই অনুষ্ঠানে উপস্হিত ছিলেন। দেশে শিক্ষার মানোন্নয়নের ক্ষেত্রে তাঁদের অবদানের জন্য প্রধানমন্ত্রী জাতীয় পুরস্কারপ্রাপক শিক্ষকদের অভিনন্দন জানান। শিক্ষার জন্য এবং একে তাঁদের জীবনের মন্ত্র করে তোলায়, তিনি তাঁদের নিষ্ঠার প্রশংসা করেন। তিনি বলেন, একজন শিক্ষক সারাজীবন ব্যাপি শিক্ষকই থাকেন। শিক্ষকদের সঙ্গে আলাপচারিতায় প্রধানমন্ত্রী পুরস্কারপ্রাপ্ত শিক্ষকদের প্রতি জনগোষ্ঠীকে সমবেত করে তাদের বিদ্যালয় উন্নয়নে অংশ করে নেওয়ার আহ্বান জানান। এছাড়াও তিনি ছাত্রছাত্রীদের, বিশেষ করে দরিদ্র এবং গ্রামাঞ্চলে বসবাসকারীদের মধ্যে নিহিত শক্তির প্রকাশের লক্ষ্যে কাজ করার জন্য শিক্ষকদের প্রতি আহ্বান জানান। প্রধানমন্ত্রী বলেন, ছাত্র এবং শিক্ষকদের মধ্যে যোগাযোগের অভাবকে দুর করতে হবে। ছাত্রছাত্রীরা যাতে সারাজীবন শিক্ষকদের কথা মনে রাখেন, সেই কাজ তাঁদের করতে হবে। তিনি স্কুলগুলি ও পারিপার্শিক অঞ্চলে ডিজিটাল পরিবর্তন আনার জন্য শিক্ষকদের উসাহ দেন। প্রধানমন্ত্রীর সঙ্গে আলাপচারিতায় পুরস্কারপ্রাপক শিক্ষকরা তাঁদের স্কুলগুলিকে জ্ঞান ও উৎকর্ষের কেন্দ্র হিসাবে পরিণত করার অনুপ্রেরণামূলক কাহিনী বর্ণনা করেন। তাঁরা নতুন অনলাইন পদ্ধতিতে শিক্ষকদের জাতীয় পুরস্কারের মনোনয়ন প্রক্রিয়া চালু করা এবং ডিজিটাল ভারতের মতো কর্মসূচি চালু করার জন্য প্রধানমন্ত্রীকে ধন্যবাদ জানান। তাঁরা বলেন, সারা দেশজুড়ে স্কুল শিক্ষার ক্ষেত্রে ডিজিটাল ভারত কর্মসূচি গুনমানের ক্ষেত্রে এক বিরাট পরিবর্তন আনছে। এবছর মানবসম্পদ উন্নয়ন মন্ত্রক জাতীয় পুরস্কারের জন্য শিক্ষকদের নির্বাচন সংক্রান্ত নীতি-নির্দেশিকা সংশোধন করেছে। নতুন এই পদ্ধতিতে কোনো শিক্ষক নিজের জন্য মনোনয়ন পাঠাতে পারেন। নতুন এই পদ্ধতিটি স্বচ্ছ এবং অবাধ। এর মাধ্যমে উৎকর্ষ ও ভালো কাজকে পুরস্কৃত করা সম্ভব। /
গান্ধী শান্তি পুরস্কার প্রদান অনুষ্ঠানে প্রধানমন্ত্রী

নতুন দিল্লির রাষ্ট্রপতি ভবনে আজ (২৬ ফেব্রুয়ারি, ২০১৯) রাষ্ট্রপতি রামনাথ কোবিন্দ, ২০১৫, ২০১৬, ২০১৭ এবং ২০১৮ সালের গান্ধী শান্তি পুরস্কার প্রদান করেন। প্রধানমন্ত্রী শ্রী নরেন্দ্র মোদী এই অনুষ্ঠানে উপস্থিত ছিলেন। অনুষ্ঠানে প্রধানমন্ত্রী, গৌরবময় গান্ধী শান্তি পুরস্কারপ্রাপকদের অভিনন্দন জানান। তিনি বলেন, এই পুরস্কার এমনই এক সময় দেওয়া হচ্ছে যখন ভারত মহাত্মা গান্ধীর সার্ধশত জন্মবার্ষিকী পালন করছে। এই প্রসঙ্গে প্রধানমন্ত্রী সন্তোষ প্রকাশ করে বলেন, বাপু’র অত্যন্ত প্রিয় ভক্তিগীতি ‘বৈষ্ণব জন তো’ গানটি সারা বিশ্বের প্রায় ১৫০টি দেশের শিল্পীরা গেয়েছেন। তিনি বলেন, এটা প্রমাণ করে গান্ধীজির আদর্শকে সারা বিশ্ব আজও প্রাসঙ্গিক বলে মনে করে। প্রধানমন্ত্রী, মহাত্মা গান্ধীর স্বচ্ছতার প্রতি দায়বদ্ধতা সম্বন্ধে বলেন। শ্রী মোদী বলেন, মহাত্মা গান্ধীর দূরদৃষ্টিসম্পন্ন প্রয়াসেই স্বাধীনতা সংগ্রাম জন-আন্দোলনে পরিণত হয়। তিনি আরও বলেন, মহাত্মা গান্ধী জন-ভাগিদারী এবং জন-আন্দোলন – এই দুই প্রবাহকে মিশিয়ে দিয়েছিলেন। প্রধানমন্ত্রী বলেন, মহাত্মা গান্ধী প্রতিটি ব্যক্তির মনে সেই বিশ্বাস গেঁথে দিতে পেরেছিলেন যে, তাঁরা ভারতের স্বাধীনতায় অবদান রাখছেন।
পুনর্নবীকণযোগ্যশক্তিক্ষেত্রে ভারত ও ইতালীর মধ্যে সহযোগিতা সংক্রান্ত সমঝোতার বিষয়ে মন্ত্রিসভাকেঅবহিত করা হল

প্রধানমন্ত্রী শ্রী নরেন্দ্র মোদীর পৌরহিত্যে আয়োজিত কেন্দ্রীয়মন্ত্রিসভার বৈঠকে আজ ভারত ও ইতালীর মধ্যে পুনর্নবীকণযোগ্য শক্তিক্ষেত্রে সহযোগিতাসংক্রান্ত সমঝোতার বিষয়ে অবগত করানো হয়। এই সমঝাতাপত্র গত ৩০ অক্টোবর নতুনদিল্লিতেস্বাক্ষর করেন ভারতের পক্ষে নতুন ও পুনর্নবীকণযোগ্য শক্তি মন্ত্রকের সচিব শ্রীআনন্দ কুমার এবং ইতালীর পক্ষে এদেশে তাদের রাষ্ট্রদূত শ্রী লোরেঞ্জো অ্যাঞ্জেলোনি। নতুন ও পুনর্নবীকণযোগ্য শক্তির ক্ষেত্রে কারিগরি সংক্রান্ত দ্বিপাক্ষিকসহযোগিতা বাড়ানোর পাশাপাশি সমবায়ভিত্তিক প্রাতিষ্ঠানিক সম্পর্ক গড়ে তোলার লক্ষেভারত ও ইতালী কাজ করে চলেছে। এই সমঝোতাপত্র সমবায়ের ক্ষেত্রগুলি পর্যালোচনা,তদারকি ও সমবায় সংক্রান্ত বিষয়ের উন্নতির জন্য স্বাক্ষরিত হয়েছে দুটি দেশ যাতেতাদের বিশেষজ্ঞতা ও তথ্যাদির নেটওয়ার্ক আদান-প্রদান করতে পারে এবং দ্বিপাক্ষিকসহযোগিতা জোরদার হয় সেই লক্ষ্যেই এটি স্বাক্ষরিত হয়।
আগামীকালবিহার সফরে যাচ্ছেন প্রধানমন্ত্রী

প্রধানমন্ত্রীশ্রী নরেন্দ্র মোদী আগামীকাল অর্থাৎ, ১৪ অক্টোবর বিহার সফরে যাচ্ছেন । তিনি সেখানে পাটনা বিশ্ববিদ্যালয়ের শতবার্ষিকী অনুষ্ঠানে ভাষণ দেবেন। এরপর মোকামায় ‘নমামি গঙ্গে’ কর্মসূচির আওতায় চারটি জল ও বর্জ্য নিকাশিপ্রকল্পের শিলান্যাস করবেন প্রধানমন্ত্রী। এছাড়াও, তিনি সেখানে চারটি জাতীয় মহাসড়কপ্রকল্পের ভিত্তিপ্রস্তরও স্থাপন করবেন। এই সমস্ত প্রকল্প ও কর্মসূচি রূপায়ণেব্যয়বরাদ্দ অনুমোদিত হয়েছে ৩,৭০০ কোটি টাকার মতো। পরে, মোকামায় এক জনসমাবেশেও ভাষণদেবেন শ্রী নরেন্দ্র মোদী। যে চারটি জল ও বর্জ্য নিকাশি প্রকল্পের এদিন শিলান্যাস করবেন প্রধানমন্ত্রীসেগুলি হল – বেউরে-র বর্জ্য শোধন প্রকল্প, বেউরে-র জল ও বর্জ্য নিকাশি ব্যবস্থারসঙ্গে নতুন নিকাশি ব্যবস্থার সংযোগ, কার্মালিচক-এ একটি বর্জ্য শোধন প্রকল্প এবংসৈয়দপুরে নিকাশি ব্যবস্থার নেটওয়ার্কের সূচনা। যে চারটি জাতীয় মহাসড়ক প্রকল্পের এদিন শিলান্যাস করবেন প্রধানমন্ত্রীতার মধ্যে রয়েছে – ৩১ নম্বর জাতীয় মহাসড়কের আন্টা-সিমারিয়া সেকশনটিকে চারলেনেররাস্তায় রূপান্তর এবং সেইসঙ্গে ছ’লেনের এক গঙ্গা সেতু নির্মাণ, ৩১ নম্বর জাতীয়মহাসড়কের বক্তিয়ারপুর-মোকামা সেকশনে চারলেনের রাস্তা নির্মাণ, ১০৭ নম্বর জাতীয়মহাসড়কের মহেশখুন্দ-সহর্ষ-পূর্ণিয়া সেকশনে দু’লেনের সড়ক নির্মাণ এবং ৮২ নম্বরজাতীয় মহাসড়কের বিহার শরিফ-বরবিঘা-মোকামা সেকশনে দু’লেনের রাস্তা নির্মাণ। /
আইন ও বিচার ক্ষেত্রে সহযোগিতা এবং একটি যৌথ পরামর্শদাতা কমিটি গঠনের বিষয়ে ভারত-ব্রিটেন সমঝোতাপত্র স্বাক্ষরে মন্ত্রিসভার অনুমোদন

ভারত ও ব্রিটেনের মধ্যে আইন ও বিচার ক্ষেত্রে সহযোগিতা এবং একটি যৌথ পরামর্শদাতা কমিটি গঠনের বিষয়ে সমঝোতাপত্র স্বাক্ষরে অনুমোদন জানালো প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা। প্রধানমন্ত্রীর পৌরহিত্যে অনুষ্ঠিত মন্ত্রিসভার আজকের বৈঠকের এই সিদ্ধান্তের ফলে দু দেশের আইনজীবি ও সরকারি আমলাদের মধ্যে অভিজ্ঞতার আদান-প্রদান, তাঁদের প্রশিক্ষণ ও বিভিন্ন আদালতে দায়ের করা মামলাগুলির নিষ্পত্তির জন্য আইনী সহায়তা ক্ষেত্রে সহযোগিতা গড়ে তোলা সম্ভব হবে। /
বিশ্বের বিভিন্ন গাড়ি প্রস্তুতকারক কোম্পানিগুলির প্রধানদের সঙ্গে সাক্ষাৎ করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ (৭ই সেপ্টেম্বর) নতুন দিল্লীতে বিশ্বের বিভিন্ন গাড়ি প্রস্তুতকারক কোম্পানির প্রধানদের সঙ্গে কথা বলেন। প্রসঙ্গত টয়োটা, সাংঘাই-এর এসএআইসি মোটর কর্পোরেশন, বশ, এবিবি লিমিটেড, হুয়ান্ডাই মোটর কোম্পানি, ফোর্ড স্মার্ট মোবিলিটি এলএলসি এবং উবর এভিয়েশনের শীর্ষ স্থানীয় প্রতিনিধিরা প্রধানমন্ত্রীর সঙ্গে সাক্ষাৎ করেন। এই গাড়ি প্রস্তুতকারক সংস্থাগুলি নতুন দিল্লীতে গ্লোবাল মোবিলিটি সামিট – মুভ-এ অংশ নিচ্ছে। /